**নূরন ভগ্নিদ্বয়** - **জ্যোতি নূরন** এবং **সুলতানা নূরন** - ভারতের জলন্ধর থেকে আসা একটি সুফী গানের জুটি। তারা শাম চৌরাসিয়া ঘরনা ধ্রুপদী সংগীত পরিবেশন করেন।

বোনদের শৈশবকাল থেকেই তাদের বাবা, বিবি নূরনের নাতি ও স্বর্ণ নূরনের পুত্র ১৯৭০ এর দশকের সুফি গায়ক ওস্তাদ গুলশান মীর প্রশিক্ষণ দিতে থকেন। মীরের মতে পরিবারটি অত্যন্ত কঠিন সময় পার করতে ছিল এবং মীর তাদের সহযোগীতা করার জন্য সংগীত শিখতে সহা্য্য করেছিলেন।

সুলতানা নূরনের বয়স যখন সাত বছর এবং জ্যোতি নূরন পাঁচ বছর বয়সী তখন মীর তাদের প্রতিভা আবিষ্কার করেন, সেসময় তাঁরা বাড়িতে খেলছিলেন এবং তাঁদের দাদির কাছ থেকে শোনা একটি গান, বুল্লে শাহ কালাম 'কুল্লি বিচো নি ইয়ার ল্যাব লে' নামক গানটি গাইছিলেন। মীর তাদের জিজ্ঞাসা করেন যে তারা এটি বাদ্যযন্ত্রের সাথে গান গাইতে পারে কিনা এবং তার প্রেক্ষিতে তাঁরা গানটি গান। গানটি গাওয়ার সময় তাঁরা কোনও স্বরকম্প বাদ দেননি, যা পেশাদারভাবে তবলা এবং হারমোনিয়াম বাদক সহ উপস্থাপন করা হয়েছিল। কানাডার সংগীত সহায়তাকারক ইকবাল মহল ২০১০ সালে বোনদের আবিষ্কার করেন এবং তাদের সাফল্যে বড় ভূমিকা পালন করেন। ২০১৩ সালে তারা প্রথমবারের মতো নকোদর এ বাবা মুরাদ শাহ দরগায় পরিবেশনা করেন এবং তারা সেই রাত থেকেই লোকজনের মধ্যে বেশ জনপ্রিয় হয়ে ওঠেন। তাদের "আল্লাহ হু" গানটি ইউটিউবে জনপ্রিয়তা পায়। এরপরে "মা ইয়ার দা দিওয়ানা" এবং "পাতাকা গুড্ডি" এর মতো গানগুলি দুজনের জনপ্রিয়তা বাড়াতে গুরুত্বপূর্ণ ভূমিকা পালন করে। বলিউডের চলচ্চিত্রে তাদের অনেক গান রয়েছে।

কর্মজীবন
--------

তারা পারফর্মিং আর্টস (এইচটিসিপিএ) এর হরপাল টিওয়ানা সেন্টারে প্রয়াত গজল সঙ্গীতের রচয়িতা জগজিৎ সিংয়ের ৭২ তম জন্মদিনের পার্টিতে এবং তাদের প্রতিভা নিয়ে ভারতের পাঞ্জাবের পাতিয়ালার লোকদের তাদের পরিবেশনা দিয়ে মুগ্ধ করেন। তারা তাদের "তুং তুং" গানটি দিয়ে ভারতের এমটিভি সাউন্ড ট্রিপ্পিন এর এমটিভি ট্যালেন্ট হান্ট সিরিজের সাথে, এবং পরে এমটিভি আনপ্লাগড এবং কোক স্টুডিওতে খ্যাতি অর্জন করেন।

তারা ২০১৬ এবং ২০১৭ সালে ঢাকা আন্তর্জাতিক ফোক ফেস্টে গান পরিবেশন করেন।

### বলিউড

২০১৪ সালে *হাইওয়ে* চলচ্চিত্রে 'পাটাকা গুড্ডি' গানটি দিয়ে সংগীত পরিচালক এ আর রহমানের সাথে তাদের বলিউডে প্রথম আগমন ঘটে। তারা *সুলতান*, *মির্জায়া*, *দঙ্গল*, *জ্যাব হ্যারি মেট সেজাল* এবং *ভরত* সহ বিভিন্ন চলচ্চিত্রে গান গেয়েছেন।

ডিস্কের তালিকা
--------------

* *সুফি ম্যাজিক ফ্রম নূরন সিস্টার্স* (সরাসরি)
* *চান্নো*
* *মেরি মা দুর্গা মাতার সেরা জাগরণ ভেন্ট এবং ভজন* বীরেন্দ্র সিং

চলচ্চিত্রের তালিকা
------------------

* *হাইওয়ে* (২০১৪)
* *সিং ইজ ব্লাইং* (২০১৫)
* *দুম লাগা কে হায়শা* (২০১৫)
* *তনু ওয়েডস মনু: রিটার্নস* (২০১৫)
* *পাইয়ুম পুলি* (২০১৫)
* *সুলতান* (২০১৬)
* *মির্জায়া* (২০১৬)
* *চার সাহেবজাদে: রাইজ অব বান্দা সিং বাহাদুর* (২০১৬)
* *দঙ্গল* (২০১৬)
* *জ্যাব হ্যারি মেট সেজাল* (২০১৭)
* *কারিব কারিব সিঙ্গেল* (২০১৭)
* *বোগান* (২০১৭)
* *টাইগার জিন্দা হ্যায়* (২০১৭)
* *সাহেব, বিবি অর গ্যাংস্টার ৩* (২০১৮)
* *মনমারজিয়ান* (২০১৮)
* *জিরো* (২০১৮)
* *ভরত* (২০১৯)

পুরস্কার এবং মনোনয়ন
--------------------

* গিমা পুরস্কার ২০১৫
* স্ক্রিন পুরস্কার

| বছর | বিভাগ | মনোনীত গান | অ্যালবাম | ফলাফল | Ref(s) |
| --- | --- | --- | --- | --- | --- |
| **মিরচি সঙ্গীত পুরস্কার** |
| ২০১৪ | বর্ষসেরা নারী কণ্ঠশিল্পী | "পতাকা গুড্ডি" | *হাইওয়ে* | বিজয়ী |  |
| বর্ষসেরা উদিয়মান নারী কণ্ঠশিল্পী |
| ২০১৫ | বর্ষসেরা ভারতীয় পপ সঙ্গীত | "তেরিয়ান তু জানে" | কোক স্টুডিও @ এমটিভি - S04E01 | মনোনীত |  |
| ২০১৭ | "কামলি" | - |  |
| **মিরচি সঙ্গীত পুরস্কার পাঞ্জাবি** |
| ২০১৫ | বর্ষসেরা নারী কণ্ঠশিল্পী | "জিন্দে মেরিয়ে" | *কিস্সা পাঞ্জাব* | বিজয়ী |  |
|

তথ্যসূত্র
---------

1. ↑  "Highway to Fame"। *India Express*। ২৯ জানুয়ারি ২০১৪। সংগ্রহের তারিখ ২৫ সেপ্টেম্বর ২০১৭।
2. ↑  "GIMA » Winners for 2015"। সংগ্রহের তারিখ ২৫ সেপ্টেম্বর ২০১৭।
3. ↑  "And the AWARD goes to…"। *Indian Express*। Mumbai। ৩০ জানুয়ারি ২০১৫। সংগ্রহের তারিখ ২৫ সেপ্টেম্বর ২০১৭।
4. ↑  "MMA Mirchi Music Awards"। *MMAMirchiMusicAwards*। সংগ্রহের তারিখ ২০১৮-০৩-২৬।
5. ↑  "MMA Mirchi Music Awards"। *MMAMirchiMusicAwards*। সংগ্রহের তারিখ ২০১৮-০৩-২৫।
6. ↑  "MMA Mirchi Music Awards"। *MMAMirchiMusicAwards*। সংগ্রহের তারিখ ২০১৮-০৩-২৬।
7. ↑  "MMA Mirchi Music Awards"। সংগ্রহের তারিখ ২৫ সেপ্টেম্বর ২০১৭।

বহিঃসংযোগ
---------

* নূরন ভগ্নিদ্বয় একটি টিভি অনুষ্ঠানে গান করেন
* ইন্টারনেট মুভি ডেটাবেজে জ্যোতি নূরন (ইংরেজি)
* ইন্টারনেট মুভি ডেটাবেজে সুলতানা নূরন (ইংরেজি)
* অফিসিয়াল ওয়েবসাইট  ওয়েব্যাক মেশিনে আর্কাইভকৃত ৩১ মার্চ ২০২২ তারিখে